recursal/SuperWikiNEXT-32B huggingface dataset:
Η Βόρεια Θράκη είναι το τμήμα της Θράκης εντός της σημερινής Βουλγαρίας.
Η **Βόρεια Θράκη** (βουλγαρικά *Северна Тракия*, τουρκικά *Kuzey Trakya*), επίσης γνωστή ως μέρος της σημερινής Βουλγαρίας σαν **Βουλγαρική Θράκη**, αποτελεί το βόρειο και μεγαλύτερο τμήμα της ιστορικής περιοχής της Θράκης. Βρίσκεται στη νότια Βουλγαρία και περιλαμβάνει την περιοχή νότια του Αίμου και ανατολικά του ποταμού Νέστου, συνορεύοντας με την Ελλάδα και την Τουρκία στον νότο και τη Μαύρη Θάλασσα στα ανατολικά. Περιλαμβάνει τον Αντίαιμο, την Άνω Θρακική Πεδιάδα και το 90% της Ροδόπης. Το κλίμα κυμαίνεται από ηπειρωτικό έως μεταβατικό ηπειρωτικό και ορεινό. Η υψηλότερη θερμοκρασία που καταγράφηκε στη Βουλγαρία σημειώθηκε εδώ: ήταν 45,2 °C στο Σάντοβο το 1916. Οι κύριοι ποταμοί της περιοχής είναι ο Έβρος και οι παραπόταμοί του. Σημαντικές ιστορικές ελληνικές πόλεις περιλαμβάνουν τη Φιλιππούπολη, τον Πύργο, την Ειρηνούπολη, τη Σήλυμνο, τη Διόσπολη, τη Στενήμαχο και τη Σευθόπολη. Η Βόρεια Θράκη έχει έκταση 42.073 τετρ. χιλιόμετρα.

Η Οθωμανική Αυτοκρατορία δημιούργησε την αυτόνομη επαρχία της Ανατολικής Ρωμυλίας στη Βόρεια Θράκη το 1878. Η περιοχή προσαρτήθηκε από το Πριγκιπάτο της Βουλγαρίας το 1885.

Παραπομπές
----------

1. ↑  Encyclopedia of the Stateless Nations: L-R, James Minahan, Greenwood Publishing Group, 2002, (ISBN 0-313-32111-6), σελ. 1518
Παραδοσιακός ελληνικός χαρταετός που πετά σε μεγάλο ύψος
Ο **χαρταετός** είναι μια ελαφριά κατασκευή, σκοπός της οποίας είναι να πετά με τη βοήθεια του αέρα. Ο χαρταετός κρατιέται από τον ΑΡΗ ΠΡΙΦΤΗ ιδιαίτερα ψηλά καθως τον πετάει όλο τον χρόνο ασταμάτητα. Εδω πρέπει να τονιστεί πως ο συγκεκριμενος τυπος έχει κάνει το πέταγμα του χαρταετού εθνικό σπορ.

Χαρταετός, Πάτρα
Η συνήθεια του πετάγματος χαρταετού προέρχεται πιθανότατα από την Κίνα. Είναι δημοφιλής σήμερα στην Κίνα, στην Ιαπωνία, στην Ινδία, στην Ταϊλάνδη και στο Αφγανιστάν. Στην Ελλάδα το πέταγμα του χαρταετού είναι μέρος των εθίμων της Καθαράς Δευτέρας και συγκεκριμένα του υπαίθριου εορτασμού της - τα λεγόμενα κούλουμα. Ο σκελετός των χαρταετών κατασκευάζεται από καλάμι, ελαφρύ ξύλο ή από πλαστικό, ενώ το μέρος που φέρνει αντίσταση στον αέρα από πλαστικό φύλλο ή χαρτί. Επίσης υπάρχουν και οι υφασμάτινοι χαρταετοί, ειδικοί όταν φυσάει πολύς αέρας. 

Σημαντικά σημεία του χαρταετού για επιτυχημένο πέταγμα είναι:

* τα ζύγια της καλούμπας
* τα ζύγια της ουράς
* το μέγεθος της ουράς

Οι χαρταετοί φτιάχνονται σε τεράστια ποικιλία σχημάτων. Παραδοσιακό σχήμα στην Ελλάδα είναι αυτό με τον εξάγωνο σκελετό.

  

Χαρταετοί στο Seaport Village του Σαν Ντιέγκο

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Χαρταετός** |

Εξωτερικοί σύνδεσμοι
--------------------

* Ο Βενιαμίν Φραγκλίνος εκτελεί το διάσημο πείραμα με τον χαρταετό

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh85072580
* GND: 4012865-9
* BNF: cb11935823j (data)
* NDL: 00572623

 |

 |
Ο **Κότυς Ζ΄** ήταν Θράκας πρίγκιπας της πρώιμης Ρωμαϊκής Αυτοκρατορίας, βασιλιάς των Αστέων και των Οδρυσών από το 31 έως το 18 π.Χ. Ήταν γιος του Σαδάλα Β΄, όπως ίσως ο προκάτοχός του και αδελφός του Σαδάλα Γ΄, και ο πατέρας τού Ρησκούπορι Β΄ (Ασταίων), που τον διαδέχθηκε.

Ο Σαδάλας Γ΄ (ή *Aδάλλας*), ο οποίος έλαβε τον θρόνο των Oδρυσών από τον Mάρκο Αντώνιο το 42 π.Χ. μετά τη μάχη των Φιλίππων, απογυμνώθηκε από την κτήση του από τον Αύγουστο, ο οποίος έστεψε τον Κότυ Ζ΄.

Γύρω στο 18 π.Χ. ο Κότυς Ζ΄ απεβίωσε και ο αδελφός της συζύγου του, ο βασιλιάς των Σαπαίων Ροιμητάλκης Α΄ γίνεται επόπτης των παιδιών του, από τα οποία ο Ρησκούπορις Β΄ (Ασταίων) είναι ο νέος βασιλιάς.

Οι Βησσοί, λαός της Θράκης που είχαν παραμείνει ανεξάρτητοι από τη Ρώμη, επιτέθηκαν στις Θρακικές επαρχίες που συμμάχησαν με τη Ρωμαϊκή Αυτοκρατορία. Οι βάρβαροι απωθήθηκαν από έναν ρωμαϊκό στρατό, που βοηθήθηκε από τους Θράκες συμμάχους τους. Στα χρόνια 13 - 11 π.Χ. ο Ρησκούπορις Β΄ και ο θείος του Ροιμητάλκης Α΄ δέχονται ξανά επίθεση από τους Bησσούς. Αυτή η επίθεση είναι πιο σοβαρή από την προηγούμενη και ο Ρησκούπορις Β΄ ηττάται και σκοτώνεται. Ο Ροιμητάλκης Α΄ επίσης ηττάται, αλλά καταφέρνει να διαφύγειή. Η βοήθεια των Ρωμαίων κατέστησε δυνατή την καταστροφή των Βησσών. Τα εδάφη τού πρίγκιπα των Ασταίων Ρησκούπορι Β΄ ήταν εν μέρει συνδεδεμένα με τη Ρώμη και ο πρίγκιπας των Σαπαίων Ροιμητάλκης Α΄ έγινε βασιλιάς του τελευταίου θρακικού βασιλείου των Οδρυσών, διαδεχόμενος τον ανιψιό του Ρησκούπορι Β΄.

Πηγές
-----

* « Cotys IV », Charles Weiss, Biographie universelle, ou Dictionnaire historique contenant la nécrologie des hommes célèbres de tous les pays, 1841 [détail des éditions].
* Félix Cary, *Histoire des rois de Thrace et de ceux du Bosphore cimmérien*, éd. Desaint et Saillant, 1752 [διαδικτυακή ανάγνωση].
* (Αγγλικά) Ian Mladjov, de l'Université du Michigan, liste des rois odrysiens de Thrace.
* (Αγγλικά) Site hourmo.eu, collection of Greek Coins of Thrace, Index des rois.

Δείτε επίσης
------------

* Βασίλειο των Οδρυσών

|  |  |
| --- | --- |
| εικονίδιο Rome antique | Πύλη Rome antique |
Η **Ναταλία Τσαλίκη** (Αθήνα, 15 Σεπτεμβρίου 1956) είναι Ελληνίδα ηθοποιός.

Βιογραφία
---------

Παρακολούθησε τα πρώτα δύο εξάμηνα στη Φιλοσοφική Σχολή του Πανεπιστημίου Αθηνών, αλλά την εγκατέλειψε. Τελείωσε τη Δραματική

Σχολή του Εθνικού Θεάτρου και από τότε έχει συμμετάσχει σε πολλές θεατρικές παραστάσεις, αρχικά στο Εθνικό Θέατρο και στη συνέχεια σε διάφορα θέατρα της Αθήνας. Έχει ενσαρκώσει ρόλους σε έργα των Γκολντόνι, Μολιέρου, Σαίξπηρ, Κρετς, Μάμμετ, Στρίνμπεργκ, Τσέχοφ, Γκόγκολ, Μακ Ντόνα και άλλους. Έχει λάβει μέρος σε αρκετά τηλεοπτικά σήριαλ, καθώς και σε δύο ταινίες μικρού μήκους.

Προσωπική Ζωή
-------------

Το 1984 γνωρίστηκε με τον Γιάννη Μπέζο και από το 1987 είναι παντρεμένοι ενώ το 1988, απέκτησαν την κόρη τους, Ηρώ, η οποία είναι επίσης ηθοποιός. Η Ναταλία Τσαλίκη έχει τρεις αδελφές, τις Ηδύλη, Βίλλυ και Βαλεντίνη Τσαλίκη.

Ανιψιά της είναι η ηθοποιός Βαλέρια Κουρούπη.
Ο **Όσιος Ιωακείμ ο Ιθακήσιος** ή **Όσιος Ιωακείμ ο Βατοπεδινός** ή απλά **Όσιος Ιωακείμ ο Παπουλάκης** γεννήθηκε στο μικρό χωριουδάκι Καλύβια, απέναντι από το Σταυρό της Ιθάκης το έτος 1786. Οι γονείς του ονομάζονταν Άγγελος και Αγνή και ήταν πιστοί Χριστιανοί. Ο μικρός Ιωάννης (έτσι ονομαζόταν ο Όσιος πριν γίνει μοναχός) πέρασε δύσκολα παιδικά χρόνια δίοτι πέθανε η μητέρα του όταν αυτός ήταν ακόμη πολύ μικρός. Ο πατέρας του Άγγελος ξαναπαντρεύτηκε μια σκληρή γυναίκα, η οποία δεν έχανε ευκαιρία να τιμωρεί και να βασανίζει το μικρό Ιωάννη. Ο Ιωάννης από μικρό παιδί ξεχώριζε από τα άλλα παιδιά της ηλικίας του. Με πολλή αγάπη και δυνατή πίστη στο Χριστό δεν έλειπε ποτέ από την εκκλησία, νήστευε, προσευχόταν συνεχώς και σκορπούσε αγάπη και καλοσύνη στους ανθρώπους. Με πολύ ζήλο μελετούσε θρησκευτικά βιβλία και κυρίως το Ιερό Ευαγγέλιο.

Νέος εργάστηκε ως ναυτικός στο πλοίο του πατέρα του. Σε κάποιο από τα ταξίδια του, έφυγε από το πλοίο και πήγς στο Άγιον Όρος. Εκεί έγινε μοναχός στην Μονή Βατοπεδίου και από Ιωάννης ονομάστηκε Ιωακείμ. Στο μοναστήρι έμεινε 20 περίπου χρόνια και έγινε υπόδειγμα αρετής και πνευματικής προκοπής ανάμεσα στους υπόλοιπους μοναχούς. Όταν ξέσπασε η Ελληνική Επανάσταση έφυγε από το μοναστήρι και πήγε ως ιεραπόστολος στην Πελοπόννησο. Από εκεί φυγαδεύει στα Επτάνησα πολλούς γέρους και γυναικόπαιδα μαζί με τον παπα-Γιάννη Μακρύ από την Πύλαρο της Κεφαλονιάς.

Τα Επτάνησα τότε κατείχαν οι Βρετανοί. Ο Όσιος Ιωακείμ νιώθοντας τον κίνδυνο αλλοίωσης της Ορθοδοξίας, δεν επιστρέφει στο μοναστήρι του, αλλά έρχεται στην πατρίδα του Ιθάκη, όπου για 40 περίπου χρόνια, πηγαίνοντας ακούραστος σε κάθε χωριό και σε κάθε σπίτι του νησιού, διδάσκει το λόγο του Θεού, βοηθά τους άπορους και φτωχούς, χτίζει εκκλησίες, ενημερώνει και ελέγχει τους κατοίκους σε θέματα πίστης.

Ζώντας ο ίδιος με μεγάλη άσκηση και σε εκούσια φτώχεια, αποτελεί το στήριγμα, την παρηγοριά, την ελπίδα όλων των κατοίκων της Ιθάκης. Σύμφωνα με τη χριστιανική παράδοση, για την μεγάλη του αρετή, και την υψοποιό του ταπείνωση, ο Θεός τον προίκισε με το ιαματικό και προφητικό χάρισμα, με σκοπό τη μετάνοια και ψυχική σωτηρία των ανθρώπων. Γι' αυτό και στις καρδιές και συνειδήσεις των ντόπιων ανέκαθεν ο Παπουλάκης ήταν ο Άγιός τους. Ο Όσιος Ιωακείμ πέθανε στις 2 Μαρτίου 1868. Η επίσημη αναγνώρισή του ως Οσίου της Ορθόδοξης Εκκλησίας έγινε τον Μάρτιο του 1998.

Απολυτίκιον
-----------

*Ποίημα Δρ. Χαραλάμπους Μ. Μπούσια*, Ήχος γ', Θείας Πίστεως:

Θεία χάριτι λελαμπρυσμένος κατεφώτισας τους εν σκοτεία αγνωσίας

και δουλώσεως πέλοντας ταις διδαχών και θαυμάτων ακτίσι σου,

Ιωακείμ, ασκητά ενθεότατε· γόνε πάντιμε Ιθάκης,

Χριστόν ικέτευε δωρήσασθαι ημίν το μέγα έλεος.

Πηγές
-----

* Το βιβλίο του Κ. Π. Κανέλλου, "Ο ΟCΙΟC ΙΩΑΚΕΙΜ Ο ΙΘΑΚΗCΙΟC", Ιθάκη 2000.
Αυτό το λήμμα αφορά την συνοικία του Λονδίνου.  Για την ομώνυμη ομάδα, δείτε: Τσέλσι ΦΚ.  

Το **Τσέλσι** είναι συνοικία η οποία βρίσκεται στο κεντρικό Λονδίνο, η οποία βρέχεται στα νότια από τον Ποταμό Τάμεση, όπου η έκτασή της εκτείνεται από την Γέφυρα του Τσέλσι και κατά μήκος των Αποβαθρών του Τσέλσι, του Τσέιν Γουοκ, του Λοτς Ρόουντ και του Λιμάνι του Τσέλσι. Τα ανατολικά της όρια κάποτε οριοθετούνταν από τον Ποταμό Γουέστμπορν, ο οποίος πλέον έχει υπογειοποιηθεί κάτω από τον Σταθμό Μετρό της Σλόουν Σκουέρ. Τα σύγχρονα όρια του Τσέλσι είναι το Τσέλσι Μπριτζ Ρόουντ και το κάτω μισό της Σλόουν Στριτ, συμπεριλαμβανομένης της Σλόουν Σκουέρ, μαζί με τμήματα της Μπελγκράβια. Στα βόρεια και τα βορειοδυτικά, η περιοχή ενώνεται με το Νάιτσμπριτζ και το Σάουθ Κένσινγκτον, αν και είναι σχεδόν βέβαιο ότι η περιοχή βόρεια Κινγκς Ρόουντ καθώς και το βορειοδυτικό τμήμα έως και το Φούλαμ Ρόουντ αποτελούν τμήμα του Τσέλσι.

Η συνοικία αποτελεί κομμάτι του Βασιλικού Δήμου του Κένσινγκτον και Τσέλσι. Από το 1900, και έως την δημιουργία του Μείζονος Λονδίνου το 1965, αποτελούσε τον Μητροπολιτικό Δήμο του Τσέλσι εντός της Κομητείας του Λονδίνου.

Η έλλειψη προσβασιμότητας του Τσέλσι λόγω των υψηλών τιμών που παρατηρούνται στα ακίνητα της περιοχής είχε ως αποτέλεσμα την δημιουργία του όρου Sloane Ranger για τον χαρακτηρισμό των κατοίκων του. Από το 2011, το Channel 4 μεταδίδει ένα τηλεοπτικό reality show το οποίο λέγεται Made in Chelsea, το οποίο ασχολείται με την πολυτελή ζωή αριθμού νεαρών κάτοικων του Τσέλσι. Επίσης, το Τσέλσι αποτελεί έδρα μιας από τις μεγαλύτερες πληθυσμιακά κοινότητες Αμερικανών που να κατοικούν εκτός των ΗΠΑ, με το 6.53% των κατοίκων του Τσέλσι να είναι γεννημένοι στις ΗΠΑ.

Παραπομπές
----------

1. ↑  (Γερμανικά, Αγγλικά, Γαλλικά, Ισπανικά, Ιταλικά) *archINFORM*. 6552. Ανακτήθηκε στις 5  Νοεμβρίου 2018.
2. ↑  Description of Chelsea by About Αρχειοθετήθηκε 2013-12-03 στο Wayback Machine.. Golondon.about.com (10 Απριλίου 2012).
3. ↑  BBC Born Abroad Data. News.bbc.co.uk.
Ο **Γουίλμπερ Κορτέζ Άμποτ** (αγγλ. *Wilbur Cortez Abbott*, 28 Δεκεμβρίου 1869 – 3 Φεβρουαρίου 1947) ήταν Αμερικανός ιστορικός, γεννημένος στο Κόκομο της Ιντιάνα.

Βιογραφικά στοιχεία
-------------------

Απεφοίτησε αρχικώς από το Κολέγιο Γουάμπας (*Wabash College*) στο Κρώφορντσβιλ της Ιντιάνα το 1892 και αργότερα σπούδασε στο Πανεπιστήμιο Κορνέλ (1892-1895) και στο Πανεπιστήμιο της Οξφόρδης (1897).

Στις αρχές της σταδιοδρομίας του εργάσθηκε σε διάφορα αμερικανικά Α.Ε.Ι. μεταξύ των οποίων στο Κορνέλ, στο Πανεπιστήμιο του Μίσιγκαν, στο Κολλέγιο Ντάρτμουθ και στο Πανεπιστήμιο του Κάνσας, προτού προσληφθεί το 1908 από το Πανεπιστήμιο Γέιλ. Στο Γέιλ κέρδισε ευρεία αναγνώριση στον κόσμο των διανοούμενων με τη δημοσίευση του έργου του *The Expansion of Europe* το 1917.

Το 1920 τού προσφέρθηκε μια θέση στο Χάρβαρντ, σε αντικατάσταση του Χάρολντ Λάσκι. Εκεί τού δόθηκε η έδρα «Φ.Λ. Χίγκινσον» της Ιστορίας. Το επόμενο έτος εκλέχθηκε εταίρος της Αμερικανικής Ακαδημίας Τεχνών και Επιστημών.

Ο Γουίλμπερ Άμποτ ήταν θαυμαστής του Όλιβερ Κρόμγουελ και είχε στην κατοχή του προσωπικά του αντικείμενα, ενώ συνέταξε μια βιβλιογραφία των έργων του.

Περί το 1930 ο Άμποτ επισκέφθηκε τη Φινλανδία, μια χώρα που όπως λέγεται αγαπούσε ιδιαίτερα. Αλλά και οι Φινλανδοί τον τίμησαν κατά την επίσκεψή του και η φωτογραφία του δημοσιεύθηκε στις φινλανδικές εφημερίδες. Το Πανεπιστήμιο Χάρβαρντ τον τίμησε επίσης, εκδίδοντας τιμητικό τόμο μετά την αφυπηρέτησή του με τίτλο *Essays in Modern English History in Honor of Wilbur Cortez Abbott* (= «Δοκίμια νεότερης αγγλικής ιστορίας», Harvard University Press, 1941).

Ο Γουίλμπερ Κορτέζ Άμποτ απεβίωσε στη Βοστώνη σε ηλικία 77 ετών.

Εργογραφία
----------

Ο Άμποτ συνέγραψε τα εξής βιβλία:

* *Colonel Thomas Blood, Crown Stealer* (= «Ο σφετεριστής του Θρόνου συνταγματάρχης Τόμας Μπλαντ», 1911)
* *Expansion of Europe* (1917)
* *Colonel John Scott of Long Island* (1918)
* *Conflicts with Oblivion* (1924)
* *The War and American Democracy*
* *The New Barbarians* (1925)
* *A Bibliography of Oliver Cromwell* (1929)
* *New York in the American revolution* (1929)

Παραπομπές
----------

1. 1 2  «Abbott, Wilbur Cortez»Απαιτείται δωρεάν εγγραφή. *Who Was Who Among North American Authors, 1921-1939*. Detroit: Gale Research Co. 1976. σελ. 4. ISBN 0810310414.
2. ↑  Το λήμμα «Abbott, Wilbur Cortez» στην *Encyclopedia Americana*, τόμ. 1, σελ. 18
3. 1 2 3 4 5  «Portraits of Harvard Figures: Wilbur C. Abbott Francis Lee Higginson Professor of History». *The Harvard Crimson* (Cambridge, Massachusetts). October 19, 1933. Αρχειοθετήθηκε από το πρωτότυπο στις 19 October 2013.. Ανακτήθηκε στις 18 April 2013.
4. ↑  «Book of Members, 1780-2010: Chapter A» (PDF). American Academy of Arts and Sciences. Ανακτήθηκε στις 18 Μαρτίου 2011.
5. ↑  «Wilbur Cortez Abbott | Open Library».

Πηγές
-----

* Το λήμμα «Άμποτ Ουίλμπερ Κορτέζ» στη *Νέα Ελληνική Εγκυκλοπαίδεια* «Χάρη Πάτση», τόμος 5, σελ. 151

Εξωτερικοί σύνδεσμοι
--------------------

* Βιβλία του Γ.Κ. Άμποτ στο Project Gutenberg
* Έργα της/του ή για την/τον Γουίλμπερ Κορτέζ Άμποτ στο Internet Archive
Ο **Τζορτζ Μέρντοκ** (*George Murdoch*, 21 Φεβρουαρίου 1973) είναι Αμερικανός παλαιστής. Είναι γνωστός για τον χρόνο του στην εταιρεία πάλης WWE, όπου εμφανιζόταν στα ρινγκ με το ψευδώνυμο **Μπρόντους Κλέι**.

Καριέρα
-------

### Τα πρώτα βήματα

Το 2006, υπέγραψε συμβόλαιο με το WWE, αλλά μεταφέρθηκε σε θυγατρική εταιρεία στην Τζόρτζια. Αρχικά χρησιμοποιούσε το ψευδώνυμο "G-Rilla" και προσπάθησε να αναδείξει τα προσόντα του στη πάλη. Χρησιμοποιήθηκε περισσότερο ως σωματοφύλακας από άλλους παλαιστές, λόγω και της σωματικής του διάπλασης. Το 2007 μεταφέρθηκε στην μεγαλύτερη θυγατρική εταιρεία του WWE, στην Φλόριντα, έμεινε ένα χρόνο και απολύθηκε στις 4 Φεβρουαρίου του 2008. Επαναπροσλήφθηκε όμως τον Ιανουάριο του 2010 και συνέχισε κανονικά στην Φλόριντα, όπου μετά από λίγους μήνες άλλαξε το ψευδώνυμό του, στο **Μπρόντους Κλέι**.

### WWE

Οι πρώτες του τηλεοπτικές εμφανίσεις με το WWE και η προώθησή του, σιγά - σιγά στο κύριο ρόστερ, έγινε μέσα από το σόου του **NXT**, όπου νέα ταλέντα μάχονταν κάθε εβδομάδα, ώστε να αναδειχτεί ένας νικητής που θα κέρδιζε συμβόλαιο. Συμμετείχε στην τρίτη σεζόν του σόου, στο τέλος του 2010 και έφτασε μέχρι τον τελικό όπου ηττήθηκε. Εκπαιδευτή στο NXT, είχε τον Αλμπέρτο Ντελ Ρίο, ο οποίος τον πήρε προστατευόμενο του και τον χρησιμοποίησε ως σωματοφύλακα. Με τον τρόπο αυτό κέρδισε και συμβόλαιο με το κύριο ρόστερ, όμως στα τέλη του 2011 εξαφανίστηκε από την τηλεόραση, αφού "χώρισε" ο δρόμος του με τον Ντελ Ρίο.

#### Χορευτής-παλαιστής

Το 2012 με νέο στυλ - χορευτή και συμπαθητικού προς το κοινό παλαιστή, κάνει την επανεμφάνισή του, μετά από διαφημίσεις μηνών. Στο πλευρό του δύο γυναίκες παλαιστές χορεύτριες, οι Ναόμι και Κάμερον. Έπειτα νικούσε συχνά κόντρα σε κάθε αντίπαλο και το 2013 έγινε ομάδα με τον Τένσαϊ. Μετά την διάλυση της ομάδας άρχισε να υποδύεται τον "κακό" και αποδεσμεύτηκε τον Ιούνιο του 2014.

Τελειωτικές κινήσεις
--------------------

**Tyrus**

* Tongan death grip που μετατρέπεται σε chokeslam

**Brodus Clay**

* Fall of Humanity / Ah Funk It! / What the Funk? (Running crossbody)
* Splat (Running jumping splash, μερικές φορές από το δεύτερο σκοινί)
* Tongan death grip που μετατρέπεται σε chokeslam η σε STO

**G-Rilla**

* G-Grip (Tongan death grip που μετατρέπεται σε chokeslam)
* ICU (Diving splash)

Χαρακτηριστικές κινήσεις
------------------------

* Body avalanche
* Corner hip attack
* Elbow drop
* Forearm club
* Knee lift
* Overhead / Side belly-to-belly
* Exploder (Independent circuit / TNA) / Shee-Plex (WWE)
* Nerve hold
* Running powerslam

Εκτός πάλης
-----------

Γεννήθηκε στην Πασαντένα της Καλιφόρνια, μια μικρή πόλη. Έχει ύψος 2.01 μέτρα και βάρος 170 κιλά. Πριν ασχοληθεί με την πάλη, ήταν σωματοφύλακας του γνωστού τραγουδιστή στην Αμερική, του είδους ραπ, Σνουπ Ντογκ. Το όνομα Μπρόντους Κλέι που χρησιμοποιεί στα ρινγκ, είναι παρόμοιο με το αληθινό όνομα του τραγουδιστή (Κάλβιν Κορντόζαρ Μπράοντους). Το 2012 συμμετείχε στην πρώτη του κινηματογραφική ταινία, που υποδύθηκε έναν μικρό ρόλο.

Πηγές
-----

* Προφίλ στο IMDb.com
* Προφίλ στο ProWrestling.About.com


1. ↑  Ανακτήθηκε στις 21  Απριλίου 2021.
2. ↑  4258.
Η **Ηρώ Λάμπρου** (Αθήνα, 1915 - 20 Μαρτίου 1988) ήταν Ελληνίδα δημοσιογράφος, συγγραφέας και πολιτικός, η πρώτη γυναίκα βουλευτής με την Ένωση Κέντρου. Ανέπτυξε έντονη φεμινιστική δράση και άφησε σημαντικό συγγραφικό έργο.

Βιογραφία
---------

Ήταν κόρη του καθηγητή Φιλολογίας του Πανεπιστημίου Αθηνών, Εμμανουήλ Πεζόπουλου, πρώτου ξαδέλφου του Νικόλαου Πεζόπουλου. Σπούδασε στη Φιλοσοφική Σχολή στο Πανεπιστήμιο των Αθηνών και έκανε μεταπτυχιακές σπουδές στο Ηνωμένο Βασίλειο. Παντρεύτηκε το διπλωμάτη Δ. Λάμπρου και μαζί απέκτησαν 2 παιδιά. Κατά την παραμονή της στη Βρετανία, ήταν καθηγήτρια της ελληνικής γλώσσας στο Τμήμα Ανατολικών Σπουδών του Πανεπιστημίου του Λονδίνου και εργάστηκε κατά την Κατοχή ως παρουσιάστρια και εκφωνήτρια του δελτίου ειδήσεων στον σταθμό της ελληνικής υπηρεσίας του BBC. Δίδαξε στη Δραματική Σχολή του Ωδείου των Αθηνών.

Έγινε βουλευτής Α΄ Αθηνών ως η πρώτη επιλαχούσα , μετά τον θάνατο τον Δεκέμβριο του 1966, του Θωμά Υψηλάντη, ο οποίος είχε εκλεγεί το 1964..

Μετά την αποκατάσταση της Δημοκρατίας ήταν μέλος του Κινήματος Δημοκρατικών Γυναικών, της οποίας υπήρξε πρόεδρος επί μακρόν.

Κηδεύτηκε στις 21 Μαρτίου 1988.

Έργα
----

Η Ηρώ Λάμπρου εργάστηκε στο χώρο του θεάτρου ως κριτικός, ενώ συνέγραψε πολλά άρθρα και διηγήματα, δοκίμια και ποιήματα. Μετέφρασε στα ελληνικά το έργο "Ψυχανάλυση και πολιτική" του Χέρμπερτ Μαρκούζε και το έργο "Το σοσιαλιστικό όνειρο" του Ερνστ Φίσερ.

Παραπομπές
----------

1. 1 2  Βιογραφία Αρχειοθετήθηκε 2015-04-28 στο Wayback Machine. (pdf)
2. ↑  Το Βήμα της Κυριακής, 27/10/1974, "Οι βουλευταί και οι συνδυασμοί: Μεταμορφώσεις μιας δεκαετίας", σελ. 7.
3. ↑  Καθημερινή, Κοινωνικά, 20-3-1988.
4. ↑  biblionet.gr
Ο **Τζέφρι Λέοναρντ Τζάρετ** (*Jeffrey Leonard "Jeff" Jarrett*, 14 Απριλίου 1967) είναι Αμερικανός παλαιστής και οργανωτής αγώνων πάλης. Είναι περισσότερο γνωστός για την πορεία του στις εταιρείες WCW και WWE. Επίσης, έγινε γνωστός στο Total Nonstop Action Wrestling, το οποίο ίδρυσε ο ίδιος μαζί με τον πατέρα του, Τζέρι Τζάρετ. Επίσης, ίδρυσε το Global Force Wrestling, του οποίου promotion, αναμένεται το ντεμπούτο του.

Καριέρα
-------

Ο Τζεφ Τζάρετ είναι ένα παλαιστής τρίτης γενιάς, που έχει κατακτήσει συνολικά στην καριέρα του εβδομήντα πρωταθλήματα σε πάρα πολλές εταιρείες, σε ολόκληρο τον κόσμο.

### WCW & WWE

Εκτός του TNA, έχει αγωνιστεί στα δύο κορυφαία "στρατόπεδα" της δεκαετίας του 1990, το WCW και το WWE, τότε γνωστό ως World Wrestling Federation. Έχει κατακτήσει στο πρώτο τέσσερις Παγκόσμιους τίτλους και στο δεύτερο έξι φορές το Διηπειρωτικό Πρωτάθλημα WWE.

### TNA Wrestling

Το TNA Wrestling, αποτελεί ιδέα του ίδιου και του πατέρα του, που υλοποιήθηκε το 2002. Ο Τζάρετ έχει περάσει από πολλά πόστα στο TNA, ενώ έχει υπάρξει και παλαιστής του, έχοντας κόντρες με τους κορυφαίους κάθε γενιάς, πρωτού αποδεσμευτεί τον Ιανουάριο του 2014. Ο Τζάρετ παρέμεινε ωστόσο μέτοχος της εταιρείας.

### Global Force Wrestling

Ο Τζεφ Τζαρετ, αφότου αποχώρησε από το TNA, ανακοίνωσε πως θα δημιουργήσει ένα νέο promotion, το Global Force Wrestling, του οποίου την ονομασία ανακοίνωσε στις 7 Απριλίου του 2014.

### Διακρίσεις

Από το TNA, αναγνωρίζεται ως έντεκα φορές Παγκόσμιος πρωταθλητής. Από αυτές τις 11, οι έξι είναι για τον Παγκόσμιο τίτλο Βαρέων Βαρών του NWA, τέσσερις για τον Παγκόσμιο τίτλο Βαρέων Βαρών του WCW και μια φορά τον τίτλο της νούμερο ένα εταιρείας του Μεξικού.

Παραπομπές
----------

1. ↑  twitter.com/RealJeffJarrett/status/852947571777691649. Ανακτήθηκε στις 16  Νοεμβρίου 2019.
2. ↑  564.
3. ↑  Ανακτήθηκε στις 22  Μαΐου 2019.
4. 1 2  prowrestling.fandom.com/wiki/Jeff\_Jarrett. Ανακτήθηκε στις 17  Δεκεμβρίου 2020.
5. ↑  prowrestling.fandom.com/wiki/Jerry\_Jarrett. Ανακτήθηκε στις 17  Δεκεμβρίου 2020.

Πηγές
-----

* AAA προφίλ
* OWoW προφίλ
* IMDb Προφίλ
Ο **Γκρέγκορι Μαράσκουλο** (γεν. 30 Μαρτίου 1987) είναι Αμερικάνος επαγγελματίας παλαιστής. Εργάζεται στην εταιρεία WWE και στα ρινγκ που εμφανίζεται είναι γνωστός ως "Τρεντ Μπαρέτα".

Καριέρα
-------

### Florida Championship Wrestling

Απο το 2007 μέχρι και τον Ιανουάριο του 2008, ο Τρεντ Μπαρέτα έδινε δοκιμαστικούς αγώνες στο WWE και αργότερα απέκτησε συμβόλαιο. Έπειτα, στάλθηκε στο εκπαιδευτήριο Florida Championship Wrestling (FCW), όπου παρέμεινε μέχρι τον Ιανουάριο του 2010. Όσο ήταν εκεί, κέρδισε δύο φορές το ομαδικό πρωτάθλημα.

### Κύριο Ρόστερ

Τον Φεβρουάριο σε ένα απο τα εβδομαδιαία σόου του WWE, το ECW, ο Μπαρέτα συμμάχησε με τον Κάιλεν Κροφτ και ως ομάδα είχαν ρόλο αντιπαθή προς το κοινό. Οι Μπαρέτα & Κροφτ άρχισαν κόντρα με τους Γκόλνταστ & Γιόσι Τάτσου και έχασαν απο αυτούς, σε αγώνα που θα καθόριζε τους διεκδικητές του Ομαδικού Πρωταθλήματος WWE. Στη συνέχεια, το σόου σταμάτησε να προβάλλεται και η ομάδα μεταφέρθηκε στο SmackDown. 
Έπειτα, άρχισαν κόντρα με διάφορες ομάδες και τον Νοέμβριο διαλύθηκαν, λόγω της απόλυσης του Κάιλεν Κροφτ. Ο Μπαρέτα έμεινε μόνος του και χρησιμοποιήθηκε απο την εταιρία ως jobber (δηλαδή ως παλαιστής που συνέχεια χάνει, για να ισχυροποιηθούν οι άλλοι). Οι εμφανίσεις του, μειώθηκαν αρκετά και περιορίστηκε σε δευτερεύοντα σόου του WWE. Τον Ιανουάριο του 2013, απολύθηκε απο το WWE.

Πηγές
-----

1. ↑  (Αγγλικά) *Internet Movie Database*. Ανακτήθηκε στις 26  Ιουνίου 2019.
2. ↑  2963.
Το **Εσλαμσάχρ**(περσικά: اسلامشهر‎, επίσης εκλατινοποιείται ως **Eslāmshahr**), είναι πόλη και πρωτεύουσα της κομητείας Εσλαμσάχρ, στην Επαρχία Τεχεράνης του Ιράν. Σύμφωνα με την απογραφή του 2016 έχει πληθυσμό 548.620 κατοίκων από τους οποίους οι 279.282 ήταν άνδρες και οι 269.338 ήταν γυναίκες. Το Εσλαμσάχρ απέχει 12 χιλιόμετρα από την Τεχεράνη, την πρωτεύουσα της χώρας.

Ιστορία
-------

Το παλιό, το ιστορικό όνομα Μπαχραμαμπάντ τώρα χρησιμοποιείται μόνο σε ένα μικρό βόρειο προάστιο του Εσλαμσάχρ, ή «το χωριό του Μπαχραμαμπάντ».

Γεωγραφία
---------

Η πόλη βρίσκεται στο Δρόμο Σαβέχ, ο οποίος ξεκινάει στα νότια της Τεχεράνης και τελειώνει στην πόλη Σαβέχ. 

Οι γειτονιές είναι οι Βαβάν, Γκαεμιέχ, Σαϊντιέχ, Μοχαμαντιέχ, Μαχντιέχ, Μπαγκενάρντε, Σαλούρ, Νούρι, Γκασεμαμπάντ, Αχμανταμπάντ, Γκοντς, Μπαγκφέιζ, Ζαραφσάν, Μουσιαμπάντ, Άνμπια και Μιαναμπάντ. 

### Κλίμα

Η υψηλότερη καταγεγραμμένη θερμοκρασία ήταν 51 °C και καταγράφτηκε στις 10 Ιουλίου 1990, ενώ χαμηλότερη καταγεγραμμένη θερμοκρασία ήταν -13 °C και καταγράφτηκε στις 2 Ιανουαρίου 1973.

| Κλιματικά δεδομένα Εσλαμσάχρ |
| --- |
| Μήνας | Ιαν | Φεβ | Μάρ | Απρ | Μάι | Ιούν | Ιούλ | Αύγ | Σεπ | Οκτ | Νοε | Δεκ | Έτος |
| Υψηλότερη Μέγιστη °C (°F) | 19(66) | 23(73) | 29(84) | 33(91) | 44(111) | 41(106) | 51(124) | 42(108) | 39(102) | 33(91) | 27(81) | 21(70) | 51(124) |
| Μέση Μέγιστη °C (°F) | 8(46) | 11(52) | 16(61) | 22(72) | 28(82) | 34(93) | 37(99) | 36(97) | 32(90) | 25(77) | 16(61) | 10(50) | 22,9 |
| Μέση Ελάχιστη °C (°F) | 0(32) | 2(36) | 6(43) | 12(54) | 17(63) | 21(70) | 24(75) | 24(75) | 20(68) | 14(57) | 7(45) | 2(36) | 12,4 |
| Χαμηλότερη Ελάχιστη °C (°F) | −13(9) | −10(14) | −9(16) | −1(30) | 2(36) | 9(48) | 13(55) | 13(55) | 8(46) | 2(36) | −7(19) | −11(12) | −13(9) |
| *Πηγή:* Voodoo Skies*<ref name='Voodoo Skies'>* |

Μεταφορές
---------

Το Εσλαμσάχρ είναι γνωστό για τα χειροποίητα αντικείμενα και τις καλές καιρικές συνθήκες. Εντός των ορίων της πόλης βρίσκεται το Διεθνές Αεροδρόμιο Ιμάμ Χομεϊνί.

Παραπομπές
----------

1. ↑  Eslamshahr can be found at Το Εσλαμσάχρ μπορεί να βρεθεί στο *[GEOnet Names Server*, σε αυτό το σύνδεσμο, ανοίγοντας το κουτί Advanced Search, και εισάγοντας «9206100» στη φόρμα «Unique Feature Id», και πατώντας στο «Search Database».
2. ↑  «Eslamshahr, Iran». Voodoo Skies. Ανακτήθηκε στις 30 Αυγούστου 2013.

Εξωτερικοί σύνδεσμοι
--------------------

* Επίσημη Ιστοσελίδα (Περσικά)
Στη θέση που φαίνεται, ο τροχός μέτρησης δένει με τρία από τα εννέα δόντια του τροχού Λάιμπνιτς.
**Τροχός Λάιμπνιτς** ή **μηχανή Λάιμπνιτς** είναι ένας κύλινδρος με ένα σύνολο δοντιών με αυξανόμενα μήκη που, όταν συνδέονται με έναν τροχό μέτρησης, μπορούν να χρησιμοποιηθούν στην υπολογιστική μηχανή μιας κατηγορίας μηχανικών αριθμομηχανών. Εφευρέθηκε από τον Λάιμπνιτς το 1673, και χρησιμοποιήθηκε για τρεις αιώνες μέχρι την εμφάνιση της ηλεκτρονικής αριθμομηχανής στα μέσα της δεκαετίας του 1970.

Ο Γκότφριντ Βίλχελμ Λάιμπνιτς κατασκεύασε ένα μηχανισμό που ονομάζεται βαθμιδωτός μετρητής με βάση το σχέδιο του βαθμιδωτού τυμπάνου το 1694. Έγινε διάσημο από τον Τομάς ντε Κολμάρ όταν το χρησιμοποίησε, ενάμιση αιώνα αργότερα, στο Αριθμόμετρο του, την πρώτη υπολογιστική μηχανή μαζικής παραγωγής. Χρησιμοποιήθηκε επίσης στην αριθμομηχανή Curta, μια πολύ δημοφιλή φορητή αριθμομηχανή που παρουσιάστηκε στο δεύτερο μέρος του 20ου αιώνα.

Υλοποίηση
---------

Με τη σύζευξη ενός τροχού Λάιμπνιτς με έναν τροχό μέτρησης ελεύθερο στο να κινείται πάνω-κάτω κατά μήκος του, ο τροχός μέτρησης μπορεί να πλέξει με οποιοδήποτε αριθμό δοντιών.

Η διπλανή κινούμενη εικόνα δείχνει έναν τροχό Λάιμπνιτς με εννέα δόντια σε συνδυασμό με έναν κόκκινο τροχό μέτρησης. Έχει ρυθμιστεί να πλέκει με τρία δόντια σε κάθε περιστροφή και επομένως θα προσθέτει ή αφαιρεί 3 από τον μετρητή σε κάθε περιστροφή.

Η υπολογιστική μηχανή ενός Αριθμόμετρου έχει ένα σύνολο συνδεδεμένων τροχών Λάιμπνιτς συνδεδεμένους με μια λαβή στροφάλου. Κάθε στροφή της λαβής του στρόφαλου περιστρέφει όλους τους τροχούς Λάιμπνιτς κατά μία πλήρη στροφή. Τα ρυθμιστικά εισόδου κινούν τους τροχούς μέτρησης πάνω-κάτω στους τροχούς Λάιμπνιτς, οι οποίοι συνδέονται με έναν μεταφορικό μηχανισμό.

Από τα τέλη του δέκατου ένατου αιώνα και μετά, τα βηματικά τύμπανα του Λάιμπνιτς σε αμιγώς μηχανικές αριθμομηχανές αντικαταστάθηκαν εν μέρει από τροχούς καρφίτσας που έχουν παρόμοια λειτουργία αλλά με πιο συμπαγή σχεδιασμό. Τα κλιμακωτά τύμπανα παρέμειναν η κύρια τεχνολογία για τις ηλεκτρομηχανικές αριθμομηχανές μέχρι την ανάπτυξη των αμιγώς ηλεκτρονικών αριθμομηχανών.

Παραπομπές
----------

1. ↑  Ifrah, p. 125 (2001)
2. ↑  Chase, p.204 (1980)

Εξωτερικοί σύνδεσμοι
--------------------

* Πολυμέσα σχετικά με το θέμα  στο Wikimedia Commons
* Arithmometre.org - Main page - The first commercially successful machine that used Leibniz wheels
* Rechenmaschinen-Illustrated - A large display of mechanical calculators
* Μηχανή του Λάιμπνιτζ, Noesis.
Ο **Πάτρικ Μάρτιν** (γεννημένος στις 23 Μαΐου 1983), είναι ένας Αμερικανός επαγγελματίας παλαιστής, περισσότερο γνωστός με το ψευδώνυμο που χρησιμοποιεί στα ρινγκ, **Άλεξ Σέλεϊ**.

Καριέρα
-------

### Τα πρώτα χρόνια

Ο Σέλεϊ ξεκίνησε την καριέρα του το 2002. Αφού εκπαιδεύτηκε πάνω στην επαγγελματική πάλη, άρχισε να αγωνίζεται σε μικρές εταιρείες πάλης, στις Ηνωμένες Πολιτείες. Ένας αρκετά σοβαρός τραυματισμός στο σαγόνι, έξι μήνες μετά το ντεμπούτο του, δεν τον πτόησε και συνέχισε την καριέρα του, με πλάκες χάλυβα τοποθετημένες στο σαγόνι του.

### Ring of Honor

Από το καλοκαίρι του 2003, ξεκίνησε εμφανίσεις στο Ring of Honor. Έναν χρόνο μετά, συμμετείχε σε ομάδα μαζί με τους Ώστιν Άρις, Ρόντερικ Στρονγκ και Τζέικ Έβανς. Στα τέλη του 2004, εκδιώχθηκε από το γκρουπ και συνέχισε μόνος του, έχοντας και άλλες συμμαχίες. Από το 2007 έως και το 2010, πραγματοποίησε σποραδικές εμφανίσεις στην εταιρεία.

### TNA Wrestling

Παράλληλα με τις εμφανίσεις του στο ROH, από το 2004 και κυριότερα από το 2005, ξεκίνησε εμφανίσεις και στο Total Nonstop Action Wrestling. Εκεί είχε αρκετές διακρίσεις. Κατέκτησε μια φορά το Πρωτάθλημα Κατηγορίας Χ (TNA) και μια φορά το Ομαδικό Πρωτάθλημα TNA μαζί με τον Κρις Σέιμπιν. Τον Μάιο του 2012 αποχώρησε από την εταιρεία.

Παραπομπές
----------

1. ↑  Ανακτήθηκε στις 4  Μαρτίου 2021.
2. ↑  twitter.com/fakekinkade/status/1021213112790372354.
3. ↑  352.

Πηγές
-----

* Προφίλ στο IMDb.com
Η **Αίσα** θεωρείται ότι είναι μία από τις θεές της τύχης. Άλλοι τη θεωρούσαν σαν θέα της ανθρώπινης μοίρας δηλαδή της αρχαίας ελληνικής αντίληψης για τη τύχη την οποία δημιουργεί ο άνθρωπος μοναχός του.

Η Αίσα (Αἶσα) ήταν κατά την αρχαία ελληνική θρησκεία "σύνθρονη" του Διός, δηλαδή ήταν τόσο ισχυρή, ώστε μοιραζόταν τον θρόνο του, ως ηγέτη των θεών του Ολύμπου. Ο Όμηρος την αποκαλεί και Μοίρα. Η Αίσα αποφάσιζε την τύχη των ανθρώπων και οι άλλοι θεοί δεν είχαν δικαίωμα να παρεμβαίνουν σε αυτό, αν και είχαν την δύναμη να το κάνουν. Στην αρχαία ελληνική γραμματεία της αποδίδονται τα επίθετα Πάνδωρος (αυτή που φέρνει όλα τα δώρα), πολύστονος (αυτή που πολὺ στενάζει, πενθεί), πολύτροπος (η πολυταξιδεμένη, η εύστροφη, η δόλια, η ευμετάβλητη), λυγρή (ολέθρια, θλίβουσα, γήρας), ατάσθαλος (ηθικά μεμπτή, αυτή που κάνει να αφθονούν οι συμφορές).

Ετυμολογία: Από το ρήμα δαίσω (διαμοιράζω) Ρηματικὸ όνομα δαίσα (αυτή που μοιράζει) με αποβολὴ τοῦ <δ> αίσα.

Παράγωγο: αίσιος < αρχαία ελληνική αἴσιος < αἶσα, μοίρα αίσιος επιτυχής, θετικός, ευτυχής ευμενής ευνοϊκός ευοίωνος. Αντίθετο: απαίσιος.

Πηγές
-----

* ΖΑΜΑΡΟΦΣΚΥ, ΒΟΪΤΕΧ (1978). *ΕΓΚΥΚΛΟΠΑΙΔΕΙΑ ΤΗΣ ΜΥΘΟΛΟΓΙΑΣ(ΘΕΟΙ ΚΑΙ ΗΡΩΕΣ ΤΟΥ ΑΡΧΑΙΟΥ ΚΟΣΜΟΥ)*. ΑΘΗΝΑ. σελ. 56.
Ο **Αντρέ Αουγκούστο Λεόνε** (**André Augusto Leone**), γεννημένος στις 12 Φεβρουαρίου 1979, είναι Βραζιλιάνος ποδοσφαιριστής ο οποίος έχει πάρει πλέον σύνταξη και έπαιζε ως κεντρικός αμυντικός .

Καριέρα
-------

Ο Λεόνε γεννήθηκε στο Βάργκεμ Γκράντε ντο Σουλ του Σάο Πάολο. Από το 2000 έως το 2008 εκπροσώπησε, στη Βραζιλία, Campinas-SP, CR Vasco da Gama, Ituano Futebol Clube, Goiás Esporte Clube (δύο φορές), Cruzeiro Esporte Clube, Sport Club Corinthians Paulista και Vila Nova Futebol Clube .

Κατά τη διάρκεια αυτού του χρονικού πλαισίου, ο Λεόνε είχε επίσης θητείες στο εξωτερικό με τους Vicenza Calcio και AC Siena στην Ιταλία. Αφού απέτυχε να εμφανιστεί για καμία από τις δύο πλευρές, εντάχθηκε στην SC Braga της Πορτογαλίας για την εποχή 2008–09,  παίζοντας περισσότερο από ό,τι αναμενόταν αρχικά την πρώτη του χρονιά λόγω μακροχρόνιων τραυματισμών στους συνήθεις αρχικούς Paulo Jorge και Alberto Rodríguez. Κατάφερε επίσης να σκοράρει στην εντός έδρας νίκη με 3-0 εναντίον της Σταντάρ Λιέγης για τη φάση των 16 του Κυπέλλου ΟΥΕΦΑ (4-1 στο σύνολο). 

Ο Λεόνε εμφανίστηκε λιγότερο στην εκστρατεία 2009–10, αλλά παρόλα αυτά συμμετείχε σε 11 αγώνες της Primeira Liga, καθώς η Μπράγκα τερμάτισε στη δεύτερη θέση, σημειώνοντας εντός έδρας νίκη με 2–0 επί της CD Nacional στις 8 Ιανουαρίου 2010.  Επέστρεψε στη χώρα του τον Ιούνιο, συμφωνώντας σε μια συμφωνία στο Sport Club Recife. 

Τον Μάιο του 2011, ο 32χρονος Λεόνε αποφάσισε να μην επεκτείνει το συμβόλαιό του με τη Sport και αποχώρησε από τον σύλλογο.

Διακρίσεις
----------

**Βάσκο ντα Γκάμα**

* Taça Guanabara : 2001

**Ituano**

* Campeonato Brasileiro Série C : 2003

**Κρουζέιρο**

* Campeonato Mineiro : 2006

Παραπομπές
----------

1. ↑  (πολλαπλές γλώσσες) *Transfermarkt*. 53754. Ανακτήθηκε στις 9  Οκτωβρίου 2017.
2. ↑  5211. Ανακτήθηκε στις 22  Απριλίου 2022.
3. ↑  Leone: «Fiquei impressionado com tanta grandeza» (Leone: «I was impressed with so much greatness»); Record, 28 June 2008 (in Portuguese)
4. ↑  Standard fall no surprise for Braga's Leone; UEFA, 19 February 2009
5. ↑  Braga mostra estofo de campeão (Braga show the makings of a champion); Jornal de Notícias, 9 January 2010 (in Portuguese)
6. ↑  Sport confirma contratação do zagueiro André Leone (Sport confirm signing of stopper André Leone); Globo Esporte, 9 June 2010 (in Portuguese)

Εξωτερικοί σύνδεσμοι
--------------------

* Αντρέ Αουγκούστο Λεόνε στο Sambafoot
* (Αγγλικά) Προφίλ Αντρέ Αουγκούστο Λεόνε στο Soccerway
Ο Παντελής Σαμπαλιώτης το 2008
Ο **Παντελής Σαμπαλιώτης**, γερμ. *Pantelis Sabaliotis* (1955 - 2011), ήταν Έλληνας ζωγράφος, ο οποίος γεννήθηκε στην Αγιοπηγή Καρδίτσας. 

Από τα μαθητικά του χρόνια φάνηκε το ταλέντο του στη ζωγραφική. Σαν έφηβος είχε δύο συμμετοχές του σε εκθέσεις νέων στη «Στοά Τέχνης» το 1972 και στη «Διαμαρτυρία» τον Αύγουστο του 1973. Σπούδασε βυζαντινή ζωγραφική και ζωγραφική μεγάλων διαστάσεων στην Αθήνα. 

Από το 1973 εργάζονταν ως ελεύθερος καλλιτέχνης. Μεταξύ 1978 - 1988 ταξίδεψε στην Ευρώπη και έμεινε για μεγαλύτερα χρονικά διαστήματα στην Ελβετία, τη Γαλλία, την Ισπανία και στη Σουηδία. Από το 1988 και μέχρι το έτος 1997 έζησε και εργάστηκε στην Αθήνα και στην Ύδρα. Πραγματοποίησε δύο ατομικές εκθέσεις στην Αθήνα, η πρώτη στο Φουαγιέ του Πειραματικού θεάτρου της Μαριέττας Ριάλδη με τρίμηνη παρουσίαση της δουλειάς του που έφτιαξε τον τελευταίο καιρό της δικτατορίας και η δεύτερη στο βιβλιοπωλείο «Χνάρι». 

Το 2005 ο Παντελής Σαμπαλιώτης σε συνεργασία με το Δήμο Καρδίτσας υλοποίησε στο αίθριο της Δημοτικής Αγοράς ανοικτό εργαστήρι ζωγραφικής. Έκανε πολλές εκθέσεις σε όλο τον κόσμο. Τα τελευταία χρόνια της ζωής του έμενε και δημιουργούσε στο Βερολίνο, όπου και πέθανε το 2011.

Παραπομπές
----------

1. ↑  «Karditsa-net.- Παντελής Σαμπαλιώτης». *Karditsa-net. Οδηγός της περιοχής Καρδίτσας*. Ανακτήθηκε στις 10 Ιουνίου 2022.
2. ↑  «Pantelis Sabaliotis». *Pantelis Sabaliotis*. Ανακτήθηκε στις 10 Ιουνίου 2022.
3. ↑  «Ο "Ουράνιος Ποδηλάτης" του Παντελή Σαμπαλιώτη στην Καρδίτσα!». *ΝΕΟΣ ΑΓΩΝ*. 18 Οκτωβρίου 2018. Ανακτήθηκε στις 10 Ιουνίου 2022.
4. ↑  «Ausstellungseröffnung - PANTELIS SABALIOTIS (1955-2011): „Metamorphosen"». *Berlin.de* (στα Γερμανικά). 9 Δεκεμβρίου 2014. Αρχειοθετήθηκε από το πρωτότυπο στις 15 Αυγούστου 2022. Ανακτήθηκε στις 10 Ιουνίου 2022.

Βιβλιογραφία
------------

* Fotis Vogiatzis, Die Thessalische Malerei (1500–1980), S. 313–314, Athen 1980
* Dromologio I (griechisch), Larissa Contemporary Art Centre, 1997
* Baedeker: Griechenlandreiseführer, Specialreihe: „Griechenlands Moderne", S. 90–91, 1997, ISBN 3-87504-505-X
* Allegorien der Materie (griechisch-deutsch), Katalog 1999, S. 58–63, Larissa Contemporary Art Centre
* Zeitschrift Selides, Interview von Frosso Pavlou (griechisch), S. 45–50, 1999
* Zeitschrift Kunst Aktuell, Nr. 6, 2000
* Lexikon Ellinon Kallitechnon 16.–20. Jh. Band 4, S. 137–38, Verlag Melissa, Athen 2000, ISBN 960-204-226-5
* Karditsiotes Zografoi, Hg: Nomarchiaki Autodioikisi Karditsas, S. 136–139, Karditsa 2006; Exantas, Griechisch-Deutsche Zeitschrift Berlin, Ausgabe Nr. 4, S. 46–59, Dezember 2006
* Antipoden 2009, 2010, 2011, Katalog Galerie Wedding, Hg. Bezirksamt Mitte von Berlin
* Dimitrios Kalantzis, Antipoden/Antipodes, griechisch-deutsch, Verlag Monumentum, Athen 2015, ISBN 978-960-9796-48-4
Τα **φραγκοειδή** (λατινική και επιστημονική ονομασία *Francoaceae*) είναι οικογένεια δικοτυλήδονων φυτών που ανήκει στην τάξη του γερανιού, τα γερανιώδη. Είναι η μικρότερη από τις δύο μόνο οικογένειες αυτής της τάξεως (η άλλη είναι τα γερανιοειδή). Τα φραγκοειδή είναι ποώδη πολυετή φυτά, τα φύλλα των οποίων είναι εναλλασσόμενα και μια ομάδα τους εκφύεται από τη βάση του βλαστού, κάτι που χαρακτηρίζει την οικογένεια.

Τα *Francoaceae* αναγνωρίζονται ως οικογένεια από τα περισσότερα ταξινομικά σχήματα, εκτός από το παλαιότερο (2009) σύστημα APG III, στο οποίο τα γένη τους περιλαμβάνονται στην οικογένεια μελιανθοειδή (*Melianthaceae*). Στο APG IV του 2016 τα φραγκοειδή αναγνωρίζονται και πάλι ως ξεχωριστή οικογένεια και αντιθέτως τα μελιανθοειδή υπάγονται σε αυτή.

Σήμερα αναγνωρίζονται γενικώς στην οικογένεια *Francoaceae* τα εξής οκτώ γένη, όλα ενδημικά της Χιλής:

* *Balbisia*
* *Bersama*
* *Francoa*
* *Greyia*
* *Melianthus*
* *Rhynchotheca*
* *Tetilla*
* *Viviania*

Παραπομπές
----------

1. ↑  Angiosperm Phylogeny Group (2009), «An update of the Angiosperm Phylogeny Group classification for the orders and families of flowering plants: APG III», *Botanical Journal of the Linnean Society* **161** (2): 105-121, doi:10.1111/j.1095-8339.2009.00996.x
2. ↑  Angiosperm Phylogeny Group (2016). «An update of the Angiosperm Phylogeny Group classification for the orders and families of flowering plants: APG IV». *Botanical Journal of the Linnean Society* **181** (1): 1-20. doi:10.1111/boj.12385. ISSN 0024-4074.
Η **Φρέγια Άλλαν** (αγγλικά:*Freya Allan*) είναι Βρετανίδα ηθοποιός γνωστή από το ρόλο της Σίρι της πριγκίπισσας στην σειρά του Netflix, ο Γητευτής (2019).

Βιογραφικά στοιχεία
-------------------

Γεννήθηκε το 2001. Υποψήφια για το ρόλο της Σίρι σύμφωνα με το χαρακτήρα της αρχικής ιστορίας από τον Άντρεϊ Σαπκόφσκι, θα ήταν μια κοπέλα μαύρη, Ασιάτισσα ή από κάποια εθνική μειονότητα. Παρόλα αυτά οι παραγωγοί επέλεξαν την Άλλαν.

Είναι γεννημένη στις 6 Σεπτεμβρίου 2001 στο Οξφορντσάιρ της Αγγλίας, ενώ πήγε στην ίδια σχολή με την Έμμα Γουάτσον, την σχολή Χέντιγκτον που είναι εξ' ολοκλήρου για κορίτσια. 

Το 2013 σε ηλικία 12 ετών ήταν με τη συνοδεία του μπαλέτου της Ραπουνζέλ στο Oxford Playhouse και εξαιτίας αυτής πήρε ρόλους όπως "David Copperfield", "Annie" και "Christmas Tree". .

στοιχεία γνωστά για εκείνη είναι τα παρακάτω:

  

* Εν έτει 2017 πρωταγωνίστησε σε μικρού μήκους ταινίες στην τηλεόραση όπως το "Christmas Tree", "Captain Fierce" και το "Bluebird".
* Την ίδια χρονιά το 2017 έλαβε ρόλο και στο "War of Worlds" και στο "Third Day".
* Στο "Gunpowder Milkshake" του 2020 πρωταγωνιστεί ως νεαρή Εύα.

Έσοδα
-----

Υπολογίζεται από το Rumor Juice ότι μέσα σε μια χρονιά έβγαλε 500.000 δολάρια. Το 2020 και μετά την επιτυχία της Σίρι υπολογίζεται το ποσό αυτό να είναι ως εκ τούτου πολύ μεγαλύτερο.

Ο Γητευτής
----------

"Σίρι η πριγκίπισσα της Σίντρα. Είναι δύστροπη και πεισματάρα, αλλά επίσης την προστάτευαν όλη της τη ζωή, οπότε είναι αφελής...αθώα. Δεν έχει εμπειρίες από τον πραγματικό κόσμο καθόλου. Η ιδέα της (είναι) να βγαίνει έξω στον δρόμο, να μεταμφιέζεται σαν ένα από τα αγόρια και να παίζει στον δρόμο. Και πραγματικά δεν έχει δει πόσο βάρβαρος μπορεί να είναι ο κόσμος. Αυτό ζει." 

### Ο ρόλος της

Αρχικά δεν προοριζόταν να υποδυθεί την Σίρι αλλά την Μαρίλκα στο πρώτο επεισόδιο, την κόρη του αγρότη. Μετά από παρέμβαση ενός σκηνοθέτη της ομάδας έγινε καστ την επόμενη και επιλέχθηκε.

Ρίζες και προσωπική ζωή
-----------------------

Έχει ρίζες καυκάσιες και μεγάλωσε σε χριστιανική οικογένεια. Το αν είναι χριστιανή και η ίδια δεν είναι γνωστό ακομη. Έχει δηλώσει πως δεν έχει χρόνο για προσωπική ζωή και δεν σκοπεύει να αποκτήσει στο άμεσο μέλλον.

### Στα μέσα κοινωνικής δικτύωσης

Έχει λογαριασμούς και στο instagram υπό την ονομασία @freyaallan, όπου έχει 1.5 εκατομμύρια ακόλουθους, και στο twitter, όπου λέγεται @FreyaAllan, και στο facebook, όπου η σελίδα της έχει το κανονικό της όνομαμετώπυμο. Τα χρησιμοποιεί ενεργά οπότε θα μπορούσαμε να μάθουμε και άλλα για την ζωή της και από εκεί.

  

  

  

* 
* 
*

Δείτε επίσης
------------

* Άνια Σαλότρα

Παραπομπές
----------

1. 1 2 3 4 5  Borama, Jennifer (30 Δεκεμβρίου 2019). «10 Things You Didn't Know About Freya Allan». *TVOvermind* (στα Αγγλικά). Ανακτήθηκε στις 19 Μαρτίου 2020.
2. ↑  «Freya Allan». *IMDb*. Ανακτήθηκε στις 14 Μαρτίου 2020.
Ο **Έντι Έντουαρτς** (γεν 30 Δεκεμβρίου 1983) είναι ένας Αμερικανός επαγγελματίας παλαιστής. Είναι περισσότερο γνωστός για τη πορεία του στο Ring of Honor και αυτή την περίοδο έχει συμβόλαιο με την εταιρεία TNA Wrestling.

Καριέρα
-------

### Διάφορες εταιρείες

Ο Έντουαρτς ξεκίνησε την ενασχόλησή του με την επαγγελματική πάλη το 2002. Αρχικά αγωνίστηκε σε αρκετές μικρές εταιρείες πάλης στις Ηνωμένες Πολιτείες. Το 2006 έκανε το μεγάλο άλμα στην καριέρα του για το Ring of Honor. Ταυτόχρονα μέχρι τα τέλη του 2007 εμφανιζόταν και σε άλλες εταιρείες. Από το 2011 εμφανίζεται και στο Pro Wrestling Guerrilla (PWG).

### Ring of Honor

Η καριέρα του στο ROH ξεκίνησε στις 22 Δεκεμβρίου του 2006. Για τα επόμενα δύο χρόνια είχε πολύ λίγες ευκαιρίες και ελάχιστες εμφανίσεις. Στα τέλη του 2008 συμμάχησε με τον Ντέιβι Ρίτσαρντς. Μαζί κατέκτησαν το Παγκόσμιο Πρωτάθλημα Ομάδων ROH. Από το 2010 και οι δύο επικεντρώθηκαν στην σόλο καριέρα τους. Ο Έντουαρτς κατάφερε να κατακτήσει το Παγκόσμιο Τηλεοπτικό Πρωτάθλημα ROH και τον πρώτο του Παγκόσμιο τίτλο, το Παγκόσμιο Πρωτάθλημα ROH. Τον τίτλο αυτόν, θα τον χάσει από τον φίλο του, Ρίτσαρντς, σε φιλικό κλίμα, καθώς συνέχισαν να είναι ομάδα.

### Total Nonstop Action Wrestling

Τον Ιανουάριο του 2014, ο Έντουαρτς έκανε τη πρώτη του εμφάνιση στο TNA Wrestling, μαζί με τον Ρίτσαρντς. Μετά απο ένα μήνα κατέκτησαν το Ομαδικό Πρωτάθλημα. Σύντομα έχασαν το πρωτάθλημα, αλλά το επανέκτησαν τον Απρίλιο.

Πηγές
-----

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Έντι Έντουαρτς** |

* Επίσημη ιστοσελίδα

  


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| π • σ • ε
Προσωπικό του TNA Wrestling |
| --- |
|  |
| Παλαιστές | 
* Αμπύς
* Γκάνερ
* Γκάρετ Μπίσοφ
* Δε Φρικ
* Έθαν Κάρτερ III
* Εμ Βι Πι
* Έντι Έντουαρτς
* Έρικ Γιάνγκ
* Κερτ Ανγκλ
* Κένυ Κινγκ
* Κινγκ Μο
* Κρις Μελέντεζ
* Κρέιζι Στιβ
* Μάγκνους
* Μάνικ
* Μίστερ Άντερσον
* Μπόμπι Λάσλεϊ
* Μπόμπι Ρουντ
* Μπούλι Ρεϊ
* Μπραμ
* Νοξ
* Ντέιβι Ρίτσαρντς
* Ντι Τζέι Ζι
* Ντίβον
* Ράινο
* Ράμπεϊτζ Τζάκσον
* Ρόκσταρ Σπαντ
* Ρόμπι Ι
* Σάμιουελ Σο
* Σαμόα Τζο
* Σανάντα
* Τζέιμς Στορμ
* Τζέσι Γκόντερζ
* Τζεφ Χάρντι
* Τιγκρέ Ούνο
* Ώστιν Άρις
 |
|  |
| Γυναίκες παλαιστές | 
* Αντζελίνα Λοβ
* Βέλβετ Σκάι
* Γκέιλ Κιμ
* Μάντισον Ρέιν
* Μπρίτανι
* Μπρουκ
* Ρέμπελ
* Τέριν Τερέλ
* Χάβοκ
 |
|  |
| Άλλα ταλέντα | 
* Αλ Σνόου
* Έκτορ Γκερέρο
* Μπράιαν Χέμπνερ
* Κρίστι Χέμι
* Μάικ Τένεϊ
* Ντίξι Κάρτερ
* Ταζ
* Τζέρεμι Μπόρας
* Χέρμι Σάντλερ
 |

 |


1. ↑  www.profightdb.com/wrestlers/-/wrestlers/eddie-edwards.html.
2. ↑  2239.
Για την κελτική θεότητα, δείτε: Τάμεσις.  

Συντεταγμένες: 51°29′56″N 0°36′31″E﻿ / ﻿51.4989°N 0.6087°E﻿ / 51.4989; 0.6087

Ο **Τάμεσης** (*Thames*) είναι ποταμός που ρέει από τη νότια Αγγλία και χύνεται στη Βόρεια Θάλασσα. Γνωστός κυρίως ως ο ποταμός του κεντρικού Λονδίνου, ο Τάμεσης περνάει και από διάφορες άλλες σημαντικές πόλεις όπως η Οξφόρδη και το Ρέντινγκ.

Ετυμολογία
----------

Η αγγλική ονομασία "Thames", από το μεσαιωνικό "Temese", προέρχεται από την κέλτικη λέξη "Tamesas" (\*tamēssa), που σήμαινε ποτάμι. Στα λατινικά καταγραφόταν ως "Tamesis" και στη σύγχρονη ουαλική γλώσσα ως "Tafwys". Η ονομασία σήμαινε μάλλον *σκοτεινός* και μπορεί να συγκριθεί με άλλες συγγενικές στην ιρλανδική γλώσσα (teimheal) και στα ουαλικά (tywyll "σκοτεινιά"). Ωστόσο, υπάρχουν και διαφορετικές θεωρίες.

Για τους εμπόρους, ο Τάμεσης αποκαλούνταν για μεγάλο χρονικό διάστημα απλά και μόνο *το Λονδρέζικο Ποτάμι*. Οι κάτοικοι του Λονδίνου αναφέρονται σε αυτόν απλά ως *το ποτάμι*.

  


|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Τάμεσης** |


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 237292804
* LCCN: sh85134480
* GND: 4119580-2
* NDL: 00628782
* NKC: ge292772
* BNE: XX5046795

 |

 |
Η λέξη **παρασάγγης** φέρεται περισσότερο ως περσική λέξη (φαρσάγγ) που εξελληνίστηκε από τους αρχαίους Έλληνες συγγραφείς.

Ο Παρασάγγης ήταν αρχαίο μέτρο μήκους που κατά τις περισσότερο συγκλίνουσες απόψεις προς τις αρχαίες μαρτυρίες, ισοδυναμούσε με μήκος 30 σταδίων, δηλαδή 30 Χ 185,15 = 5.554,5 σημερινών μέτρων, όσα δηλαδή διατρέχει ένας πεζός βαδίζοντας κανονικά σε διάστημα περίπου μιας ώρας.

Φαίνεται όμως πως το μήκος του παρασάγγου δεν ήταν σταθερό, αφού αντιπροσώπευε άλλες αποστάσεις κατά διάφορες περιόδους. Σ΄ αυτό οφείλονται και οι πληροφορίες μεταγενέστερων Ελλήνων συγγραφέων όπου αυτό ισοδυναμούσε άλλοτε προς 60, άλλοτε προς 40, άλλοτε προς 30 και άλλοτε προς 21 στάδια. Συνηθέστερα δια του παρασάγγου υπολογίζονταν κυρίως το μήκος των βασιλικών οδών.

Η σύγχρονη έκφραση: *«απέχει παρασάγγας*», αποδίδεται επίσης για μεγάλες αποστάσεις ή μεγάλες διαφορές, δηλαδή ως: *απέχει πολύ*.

|  |  |  |  |  |
| --- | --- | --- | --- | --- |
| 

| π • σ • ε
Αρχαία Ελληνικά σταθμά και μέτρα |
| --- |
|  |
| Σταθμά και μέτρα | 
* Άδδιξ
* Άκαινα
* Άμμα
* Αμφορεύς
* Άρουρα
* Αρτάβη
* Αχάνη
* Δάκτυλος (Ίντσα)
* Εκτηεύς
* Ημίνα
* Ιππικό στάδιο
* Κόγχη
* Κοτύλη
* Κύαθος
* Μάρις
* Μεδίμνος
* Μέτρο
* Μετρητής
* Μύστρον
* Ξέστης
* Οβολός
* Οργυιά
* Παρασάγγης
* Πήχυς
* Πλέθρον
* Πους
* Σπιθαμή
* Στάδιον
* Σταθμά
* Σχοίνος
* Χήμη
* Χοίνιξ
* Χους
 |

 |
Οι **Μοσσύνοικοι** (το όνομα τους μεταφράζεται στην Ελληνική γλώσσα ως *"κάτοικοι που ζουν σε ξύλινους πύργους"*) ήταν το όνομα ενός λαού που κατοικούσε στην Μαύρη Θάλασσα, στον σημερινό Πόντο, δυτικά από την Τραπεζούντα. Οι Μοσσύνοικοι θεωρήθηκαν στην καταγωγή πρώτο-Γεωργιανοί. Ο Ηρόδοτος στο Γ΄ Βιβλίο των Ιστοριών του (430 π.Χ.) καταγράφει διάφορες φυλές όπως οι Μοσσύνοικοι, οι Τιβαρηνοί, οι Μάκρωνες και οι Μάρρες, αποτελούσαν την 19η Σατραπεία που τοποθέτησε ο Δαρείος Α΄ της Περσίας. Η Σατραπεία ήταν υποχρεωμένη να παρέχει στον Μέγα Βασιλέα ετήσιο φόρο 300 τάλαντα, οι Μοσσύνοικοι αναφέρονται επιπλέον στις Ηροδότου Ιστορίαι στο 7ο Κεφάλαιο.

Ο Ξενοφών στην Κύρου Ανάβασις περιγράφει με τον ΄Μοσσύνοικους με τον ίδιο τρόπο, ζούσαν στην ίδια περιοχή όπως ανέφερε ο Ηρόδοτος. Σύμφωνα με τον δικό του λογαριασμό στον δρόμο της επιστροφής τους το καλοκαίρι του 400 π.Χ. έζησαν για οχτώ μέρες στην γη τους, κοντά στην Τραπεζούντα. Ο Ξενοφών περιγράφει τους Μοσσύνοικους σαν τον πιο άγριο και βάρβαρο λαό που έχει συναντήσει *"μακριά από τα Ελληνικά έθιμα"*, έκαναν σεξ σε δημόσιους χώρους και μιλούσαν με σφυρίγματα. Τα έθιμα αυτά τα συναντάμε ακόμα και σήμερα σε πολλά μέρη του κόσμου. Τους Μοσσύνοικους αναφέρει τέλος με τον ίδιο τρόπο ο Απολλώνιος ο Ρόδιος στο επικό έργο το οποίο έγραψε στην Αλεξάνδρεια τον 3ο αιώνα π.Χ. με τον τίτλο Αργοναυτικά, στο 2ο Βιβλίο του. Ο συγγραφέας έγραψε *"κάνουν δημόσια όλες τις παράνομες πράξεις που κάνουμε εμείς μέσα στην οικία μας δημόσια χωρίς καμιά ντροπή, ακόμα και όλες τις ερωτικές πράξεις, ξαπλώνουν στα χωράφια τους σαν τα γουρούνια. Ο βασιλιάς τους κατοικεί στην πιο ψηλή καλύβα να στόχο να αποδώσει δικαιοσύνη, αν κάποιος έκανε παράβαση του νόμου τον έκλειναν σε ένα σπίτι το υπόλοιπο της μέρας χωρίς φαγητό"*.

Παραπομπές
----------

1. ↑  Toumanoff, Cyril (1963). Studies in Christian Caucasian History. Georgetown University Press. σ. 86
2. ↑  Busnel, R. (1970). "Recherches expérimentales sur la langue sifflée de Kusköy". Revue de Phonétique Appliquée. 14/15: 41–57
3. ↑  Brennan, S. (2016). "Did the Mossynoikoi Whistle? A consideration of the distance between poleis in the Black Sea Mountains given at Anabasis 5.4.31". Greece & Rome. 63: 91–105
4. ↑  Book: Rhodes, Apollonius of. The Voyage of Argo. Translated by E. V. Rieu. Penguin Classics: London, 1959. Lines 1007-1024

Πηγές
-----

* Toumanoff, Cyril (1963). Studies in Christian Caucasian History. Georgetown University Press.
* Busnel, R. (1970). "Recherches expérimentales sur la langue sifflée de Kusköy". Revue de Phonétique Appliquée. 14/15: 41–57
* Brennan, S. (2016). "Did the Mossynoikoi Whistle? A consideration of the distance between poleis in the Black Sea Mountains given at Anabasis 5.4.31". Greece & Rome. 63: 91–105